ເກົາຫຼີເໜືອ ຂົ່ມຂູ່ ຈະທໍາສົງຄາມ ກັບເກົາຫຼີໃຕ້ ແລະພັນທະມິດ (ເບິ່ງວີດີໂອ)
ເກົາຫຼີເໜືອຂົ່ມຂູ່ວ່າ ຕົນມີອາວຸດທີ່ສາມາດ ທຳລາຍທະຫານອາເມຣິກັນ ແລະເກົາຫຼີໃຕ້ ດ້ວຍການໂຈມຕີເທື່ອດຽວໂລດ.
ນາຍທະຫານຂັ້ນສູງສຸດຂອງເກົາຫຼີເໜືອທ່ານນຶ່ງ ກ່າວຍໍ້າເຖິງການຂົ່ມຂູ່ທໍາສົງຄາມກັບ ເກົາຫຼີໃຕ້ແລະພວກພັນທະມິດຂອງກຸງພຽງຢ້າງຄືນອີກໃນວັນພຸດມື້ນີ້ ເຖິງແມ່ນຈີນໄດ້ ເຕືອນ ບໍ່ໃຫ້ທໍາການທ້າທາຍເກາະຜິດ ຕື່ມອີກໃນແຫຼມເກົາຫຼີທີ່ຢູ່ໃນສະພາບເຄ່ງຕຶງກໍ ຕາມ ໃນຄໍາປາໄສເພື່ອສະຫຼອງວັນກອງທັບ ຫຼື Army Day ຂອງເກົາຫຼີເໜືອນາຍພົນອາກາດ ຕີ Ri Yong-ho ກ່າວວ່າ ປະເທດຂອງທ່ານມີພວກອາວຸດທີ່ສາມາດທໍາລາຍທະຫານ ຂອງສະຫະລັດແລະເກົາຫຼີໃຕ້ດ້ວຍການໂຈມຕີເທື່ອດຽວໂລດແລະທ່ານໃຫ້ຄໍາປະຕິຍານ ຕື່ມວ່າ ຈະຕັດຄໍຫອຍຜູ້ໃດກໍຕາມທີ່ທໍາລາຍຊື່ສຽງຄະນະນໍາພາຂອງກຸງພຽງຢ້າງ ເກົາຫຼີເໜືອໄດ້ເພີ່ມທະວີການໂຈມຕີດ້ວຍສຳນວນໂວຫານຫຼືຖ້ອຍຄໍາທີ່ຮຸນແຮງຂຶ້ນຕໍ່ລັດ ຖະບານກຸງໂຊນ ຫຼັງຈາກປະທານາທິບໍດີ Lee Myung-bak ແຫ່ງເກົາຫຼີໃຕ້ຕໍາໜິຕິຕຽນ ເກົາຫຼີເໜືອທີ່ໃຊ້ຈ່າຍເງິນໃນການສົ່ງຈະຫຼວດທີ່ປະສົບກັບຄວາມລົ້ມແຫຼວ ໃນຕົ້ນເດືອນ ນີ້ ແທນທີ່ຈະໃຊ້ຈ່າຍເງິນເພື່ອລ້ຽງດູປະຊາຊົນຂອງຕົນທີ່ອຶດຫິວນັ້ນ ພວກນັກສັງເກດການຫຼາຍຄົນຢ້ານວ່າ ເກົາຫຼີເໜືອອາດຈະທໍາການທົດລອງອາວຸດນີວ ເຄລຍຄັ້ງທີສາມຂອງຕົນ ໃນຄວາມພະຍາຍາມເພື່ອຫັນເຫຄວາມສົນໃຈຂອງຜູ້ຄົນ ໄປ ຈາກການສົ່ງຈະຫຼວດທີປະສົບກັບຄວາມລົ້ມແຫຼວຂອງຕົນ ເກົາຫຼີເໜືອໄດ້ທົດລອງອາ ວຸດນີວເຄລຍມາກ່ອນ ຫຼັງຈາກການທົດລອງຈະຫຼວດໃນປີ 2006 ແລະ 2009 ນັ້ນ